stanford-oval/wikipedia huggingface dataset:
אליס רז'ינה
אמנותה

רז'ינה הייתה ידועה בטכניקה המושלמת של אינטונציה ושליטה בקולה. עוצמת הרגש שהביעה בשירתה והאנרגיה שאפפה אותה זיכו אותה בכינויים "furacão" ("הוריקן") ו"pimentinha" ("פלפלונת"). היא שיתפה פעולה עם יוצרים כמילטון נסימנטו, ז'ילברטו ז'יל, רנאטו טשיירה, ז'ואו בוסקו, אלדיר בלאנק, סאולי קוסטה, גינגה ואחרים, אבל לא ניתן שלא לציין את "אליס וטום", אלבום המופת המשותף לה ולטום ז'ובים, שנחשב לאחד מאלבומי הבוסה נובה היפים ביותר וכולל שירים כמו Aguas de Março ("והגשם יבוא", בנוסח העברי שכתב עלי מוהר). אלבום זה ואחרים ביססו את מעמדה כבכירת זמרות המוזיקה הפופולרית הברזילאית.
You're on Your Own, Kid

| --- | --- |

 שיר בביצוע טיילור סוויפט
 מתוך האלבום Midnights
 יצא לאור:  21 באוקטובר 2022
 סוגה:  פופ אלטרנטיבי • רוק אלטרנטיבי •  פופ רוק • סינת'-פופ
 שפה:  אנגלית
 אורך:  3:14
 חברת תקליטים:  ריפבליק
 כתיבה:  טיילור סוויפט, ג'ק אנטונוף
 הפקה:  ג'ק אנטונוף, טיילור סוויפט
 דגימת קול
 קובץ • עזרה
"You're on Your Own, Kid" (בעברית: "אתה לבד, ילד") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה לאור בשנת 2022 חברת התקליטים ריפבליק רקורדס, כרצועה החמישית מתוך אלבום האולפן העשירי של סוויפט, Midnights‏ (2022). נכתב והופק על ידי סוויפט וג'ק אנטונוף באמצעות שילוב בין סוגות הרוק אלטרנטיבי, הפופ רוק והסינת' פופ. הוא מספר את סיפור התבגרותה מילדה פורצת דרך בתעשיית המוזיקה לאחת מהמוזיקאים המצליחים בעולם. הוא זכה להצלחה בין-לאומית מבלי שיצא כסינגל.
מבקרי המוזיקה העכשווית שיבחו את סוויפט על כתיבת השיר, וציינו לטובה את המסר הקשה שלו, שמועבר דווקא במילים אופטימיות. הם פירשו את "You're on Your Own, Kid" כראייה לאיך נראים חייה הציבוריים של הזמרת לצד הסודות הקשים שהיא מסתירה, הכוללים חרדה, דיכאון והפרעות אכילה. מבחינה מסחרית דורג בין עשרת השירים הפותחים במצעדי הסינגלים השבועיים במדינות רבות, דוגמת אוסטרליה, קנדה, הפיליפינים, סינגפור וארצות הברית, והגיע בשיאו למקום השביעי בבילבורד גלובל 200.
רקע

ב-28 באוגוסט 2022, בעת נאום זכייתה בפרס קליפ השנה עבור All Too Well: The Short Film בטקס פרסי הווידאו קליפים של MTV לשנת 2022, הכריזה סוויפט על תאריך יציאת אלבום האולפן העשירי שלה, 21 באוקטובר. בחצות חשפה ברשתות החברתיות את שמו של האלבום, Midnights, ואת עטיפתו. עם זאת, רשימת הרצועות של האלבום לא פורסמה באותו הזמן. בסרטון שפורסם באינסטגרם ב-16 בספטמבר בשם "The making of Midnights" אושר כי אנטונוף, שעבד עם סוויפט החל מהוצאת האלבום 1989 ב-2014, ישתתף בהפקת האלבום הנוכחי. החל מ-21 בספטמבר החלה לחשוף את שמות רצועותיו בסדר אקראי דרך סדרת סרטוני טיקטוק בשם "Midnights Mayhem with Me", שאורכה עמד על שלושה-עשר פרקים. בכל פרק סוויפט מגלגלת רולטת לוטו המכיל כדורים הממוספרים מאחת עד שלוש עשרה. כשכדור יוצא, היא מכריזה את שם השיר בהתאם למיקומו ברשימת הרצועות של Midnights. בפרק העשירי, שפורסם כמה ימים לאחר מכן, הכריזה סוויפט על כותרת השיר, "You're on Your Own, Kid".‏
"You're on Your Own, Kid" יצא לאור לצד שלוש-עשרה הרצועות המקוריות של Midnights ושירי בונוס שנכללו במהדורת ה-3am Edition ב-21 באוקטובר 2022 דרך חברת התקליטים ריפבליק רקורדס. רמיקס המיתרים לשיר נכלל במהדורת הטארגט של האלבום. סוויפט ביצעה אותו לראשונה כאחד מ"שירי ההפתעה" ב-14 באפריל 2023 בטמפה שבפלורידה כחלק מסיבוב ההופעות השישי שלה, "The Eras Tour".‏
כתיבה והלחנה

אורכו של "You're on Your Own, Kid" עומד על שלוש דקות וארבע עשרה שניות, וכולל צלילי גיטרה חשמלית לאורכו. הוא מתחיל במקצב שקט של כלי הקשה, גיטרות וסינתיסייזרים עדינים, שעוצמתם מתגברת בהדרגה. כשסוויפט שרה את השורה "You're on your own kid, you always been" החלקים האינסטרומנטליים בשיר נעצרים. הדבר תואר על ידי פול אטארד ממגזין Slant כאאוטרו נצחי וממושך לשיר. בביקורת על Midnights ציינו המבקרים כי הז'אנרים השולטים ב-"You're on Your Own, Kid" הם רוק אלטרנטיבי, סינת' פופ ופופ רוק. המבקר רוב שפילד כינה אותו כרצועה המזכירה את להקת הרוק ניו אורדר.
מילות השיר עוסקות על תהליך ההתבגרות שעברה סוויפט. היא מעלה זיכרונות משנות נעוריה בעיר הולדתה, שם חלמה להתפרסם ומצאה נחמה בכתיבת שירים כאמצעי ליצור יקום דמיוני משלה. בבית הראשון היא מזכירה אהבה נכזבת שחוותה בעברה: "Summer went away / Still the yearning stays / I play it cool with the best of them / I wait patiently / He's gonna notice me / It's ok, we're the best of friends." שאנון קרלין ממגזין Time ציינה כי נושא זה נידון גם בשירים נוספים של הזמרת, כמו "You Belong with Me" ו-"Hey Stephen" מ-Fearless‏ (2008). בבית השני מתחילה להפוף מנערה מפוחדת לאחת שרודפת אחרי המטרות שהציבה לה לאורך הקריירה שלה. כל שורה בגשר השיר מתייחסת לאלבומים השונים שהוציאה במהלך הקריירה שלה כמוזיקאית. במהלך הקטע של 1989 מתייחסת להפרעת האכילה שפיתחה, שהשילה רבות ממשקלה. בקטע שלאחר מכן, על האלבום Reputation מתייחסת על ההתעלמות שחוותה מחבריה במהלך הסכסוך, שהתפרץ בשנת 2016, בינה לבין קניה וסט ורעייתו קים קרדשיאן. כמו כן, היא מתייחסת את מחלוקת המאסטרס עם חברת התקליטים הקודמת שלה, ביג משין רקורדס, באמצעות השורה "Everything you lose is a step you take" ("כל דבר שאתה מאבד [ששת אלבומי האולפן הראשונים שלה], זה צעד אחד קדימה [תחילת תהליך הקלטת אלבומיה מחדש]"). את Midnights היא מתארת כתקופה המאדירה את קשרי החברות בין בני האדם, וכי אין יותר סיבות לחשוש מלהביע את עצמך ואת דעותיך בפומבי.
מבקרי המוזיקה פירשו את "You're on Your Own, Kid" כהשתקפות עצמית של סוויפט על עברה ועל המעבר מנערה אנונימית למוזיקאית מדופלמת ועטורת פרסים והישגים. ב-Vulture נטען כי כלי ההקשה בלחן השיר מתארים את האווירה של אלבומה השני, Fearless.‏ מת'יו דווייר מ-PopMatters ציין לטובה את השימוש בשורה "I gave my blood, sweat, and tears for this" ("נתתי את הדם, הזיעה והדמעות שלי בשביל זה") כאמצעי לתיאור שנותיה הראשונית כמוזיקאית וכפורצת דרך בתעשייה. ניק ניקולס ממגזין Atwood טען כי "You're on Your Own, Kid" דומה בנושאיו הליריים לשיר "Fifteen".‏
ביקורות

סטיבן תומפסון מ-NPR שיבח את הדימויים בהן השתמשה סוויפט לתאר את חייה, ואת המנגינה המדהימה, לטענתו, שממחישה בצורה הטובה ביותר את יכולתיו של אנטונוף כמפיק מוזיקלי. פול אטארד החשיב את "You're on Your Own, Kid" כרצועה הטובה ביותר עבור הקונספט של האלבום Midnights. פטרידיס תיארה אותו כשיר המלא בעדינות וצלילים מבריקים. ב-Slate נכתב על ידי קרל וילסון כי "You're on Your Own, Kid" נמנה בין הרצועות הבודדות שמציגות רגש בלבד באלבום של סוויפט. אלן ג'ונסון מ-Paste שיבחה על הנרטיב העשיר שבו, שנמנע מלהיות בעל מילים מבלבלות. ב-Variety דירג כריס וילמן את "You're on Your Own, Kid" במקום ה-49 ברשימת "50 השירים הטובים ביותר מתוך הדיסקוגרפיה של טיילור סוויפט".
הצלחה מסחרית

לאחר יציאתו של Midnights הפכה סוויפט לאמן הראשון שאכלס בו-זמנית את כל עשרת המקומות הראשונים של מצעד הבילבורד הוט 100 בשיריו. "You're on Your Own, Kid" דורג באותו שבוע במקום השמיני עם 34.1 מיליון השמעות בסטרימינג, 1,500 עותקים דיגיטליים שנמכרו ו-498,000 השמעות ברדיו. בנוסף, הפכה לאמנית בעלת מספר השירים הגבוה ביותר שדורגו בעשרת המקומות הראשונים (40 בסך הכל. עקפה את שיאה הקודם של מדונה) ולאמן היחידי שאכלס בו-זמנית את כל עשרת המקומות הראשונים של הבילבורד הוט 100, שירי הסטרימינג והשירים הדיגיטליים במקביל. כמו כן, הגיע למקום השישי בשיאו בקנדה הוט 100, ואף קיבל תואר פלטינה מאיגוד תעשיית ההקלטות הקנדי. בממלכה המאוחדת הגיע למקום ה-65 במצעד הסינגלים הבריטי, וקיבל תואר פלטינה מאיגוד תעשיית ההקלטות הבריטי.
בשאר העולם דורג "You're on Your Own, Kid" בין 40 השירים הפותחים במצעדי הסינגלים באוסטרליה (6), הפיליפינים (6), סינגפור (6), מלזיה (7), איסלנד (13), פורטוגל (13), וייטנאם (13), קרואטיה (18), הודו (19), דרום אפריקה (19), ניו זילנד (20), לוקסמבורג (22), ליטא (24), צ'כיה (26), שוודיה (27), שווייץ (27), סלובקיה (32), נורווגיה (34), הונגריה (36), ספרד (39) ודנמרק (40). כמו כן, דורג במקום ה-82, ה-98 וה-107 באיטליה, בארגנטינה ובצרפת בהתאמה. הוא גם הגיע למקום השביעי במצעד הבילבורד גלובל 200.
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "You're on Your Own, Kid" בוצע באצטדיון ריימונד ג'יימס בטמפה, פלורידה, ב-14 באפריל 2023. השיר בוצע בסיבוב ההופעות בפעם השנייה באצטדיון SoFi  באינגלווד ב-5 באוגוסט 2023 יחד עם השיר "Death by a Thousand Cuts".
קרדיטים

כל הקרדיטים שלהלן לקוחים מהערות האלבום של Midnights:‏
טיילור סוויפט – קולות, כתיבה, הפקה
ג'ק אנטונוף – כתיבה, הפקה, תכנות, עוזר הנדסה קולית, תופים, כלי הקשה, סינתיסייזר מלוטרון, סינתיסייזר ג'ונו 6, סינתיסייזר מוג, גיטרה חשמלית, גיטרה בס, קולות רקע, הקלטה
אוון סמית' – סינתיסייזר, מאסטרינג לתקליט
שון הוצ'ינסון – תופים, כלי הקשה, הקלטה
מגן סירל – עוזר הנדסה קולית
ג'ון שר – עוזר הנדסה קולית
ג'ון רוני – עוזר הנדסה קולית
סרבן גניאה – מיקסינג
ברייס בורדון – עוזר מיקסינג
רנדי מריל – מאסטרינג
לאורה סיסק – הקלטה
מיקומי שיא

|   ‏‏‏  מצעדים ודירוגים (2022–2023)> מדינה |   ‏‏‏  מצעדים ודירוגים (2022–2023)> מצעד |   ‏‏‏  מצעדים ודירוגים (2022–2023)> מיקום שיא |   ‏‏‏  מצעדים ודירוגים (2022–2023)>  |
| --- | --- | --- | --- |
|  עולמי | בילבורד גלובל 200 | 7 |  |
|  עולמי | בילבורד גלובל ללא ארצות הברית | 8 |  |
|  אוסטרליה | מצעד הסינגלים האוסטרלי | 6 |  |
|  איסלנד | הפלייליסט | 13 |  |
|  איטליה | מצעד הסינגלים האיטלקי | 82 |  |
|  אירלנד | מצעד הסינגלים האירי | 6 |  |
|  ארגנטינה | ארגנטינה הוט 100 | 98 |  |
|  ארצות הברית | בילבורד הוט 100 | 8 |  |
|  ארצות הברית | מצעד שירי הסטרימינג | 7 |  |
|  דנמרק | היטליסטן | 40 |  |
|  דרום אפריקה | אנטרטיינמנט מוניטורינג אפריקה | 19 |  |
|  הודו | IMI | 19 |  |
|  הונגריה | Rádiós Top 40 | – |  |
|  הונגריה | מצעד 40 שירי הסטרימינג | 36 |  |
|  הממלכה המאוחדת | מצעד הסינגלים הבריטי | 65 |  |
|  הממלכה המאוחדת | מצעד שירי הסטרימינג | 5 |  |
|  הממלכה המאוחדת | מצעד הסינגלים המסחריים | 78 |  |
|  הממלכה המאוחדת | מצעד השירים הדיגיטליים | 72 |  |
|  הפיליפינים | בילבורד הפיליפינים | 6 |  |
|  וייטנאם | וייטנאם הוט 100 | 13 |  |
|  יוון | IFPI Greece | 10 |  |
|  לוקסמבורג | בילבורד | 22 |  |
|  ליטא | AGATA | 24 |  |
|  מלזיה | RIM | 7 |  |
|  נורווגיה | VG-lista | 34 |  |
|  ניו זילנד | המצעד הניו זילנדי הרשמי | 20 |  |
|  סינגפור | RIAS | 6 |  |
|  סלובקיה | ČNS IFPI | 32 |  |
|  ספרד | PROMUSICAE | 39 |  |
|  פורטוגל | מצעד הסינגלים הפורטוגזי | 13 |  |
|  צ'כיה | ČNS IFPI | 26 |  |
|  צרפת | SNEP | 107 |  |
|  קנדה | קנדה הוט 100 | 6 |  |
|  קרואטיה | טופ ליסטה | 18 |  |
|  שוודיה | סוורייטופליסטן | 27 |  |
|  שווייץ | המצעד השווייצרי | 27 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 2× פלטינה | 140,000 |
| ברזיל (Pro-Música Brasil) | פלטינה | 40,000 |
| הממלכה המאוחדת (BPI) | זהב | 400,000 |
| ספרד (PROMUSICAE) | זהב | 30,000 |
| קנדה (Music Canada) | פלטינה | 80,000 |
סיכום
| בכל העולם | — | 690,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 21 באוקטובר 2022 | הזרמת מוזיקה • הורדה דיגיטלית | ריפבליק |  |
ביאורים

↑  הקיץ חלף, הכמיהה עדיין נשארה (...). אני מחכה בסבלנות, הוא עוד ישים לב אליי. זה בסדר, אנחנו החברים הטובים ביותר.
אנני ווק

| --- | --- |
 לידה:  1877 בנסטד, הממלכה המאוחדת 
 פטירה:  1965 (בגיל 88 בערך) 
 מקום קבורה:  קורנוול 
 הושפעה על ידי:  אסכולת ניולין 
 בן או בת זוג:  Bernard Walke 
 
אנני ווק או אן פירון ווק (באנגלית: Annie Walke‏; 1877 – 1965) הייתה אמנית אנגלית. לאחר שסיימה את לימודיה בבית הספר לאמנות צ'לסי ובבית הספר לאמנות בלונדון, המשיכה את לימודיה בדרזדן, גרמניה. בערך בסוף המאה ה-19 התיישבה בקורנוול.
חיים אישיים

אן פירון נולדה בשנת 1877 בבנסטד, סארי, אחת מתוך שישה ילדים שנולדו לאדית ג'יין דפילד פירון ופול ברדשאו פירון, סוחר יין לונדוני מצליח. אחותה הצעירה הילדה, גם הייתה אמנית.
אן למדה במכללת הנשים צ'לטנהאם, בבית הספר לאמנות של צ'לסי ובבית הספר לאמנות בלונדון. היא הציגה את ציוריה באקדמיה המלכותית לאמנויות ובמקומות אחרים בלונדון. המדריכים שלה כללו את סר ויליאם אורפן, אוגוסטוס ג'ון וסר ויליאם ניקולסון. לאחר שהאחיות סיימו את לימודיהן הרשמיים באזור לונדון, הן נסעו לדרזדן. בין 1902–1904 בערך היא הצטרפה לאחותה בסנט אייבס, קורנוול.
היא נישאה ב־1911 לניקולו ברנרד ווק, שהיה כומר אנגליקני, בפולרואן ושם הקימה את הסטודיו שלה. ברנרד ווק מונה לכומר של כנסיית סנט הילרי בשנת 1912. הוא נותר כומר עד 1936.
לזוג לא היו ילדים. לאחר שברנרד פרש לגמלאות התיישבו בני הזוג במובגיסי.
ברנרד נפטר ב־25 ביוני 1941 ונקבר בחצר כנסייה, ליד סנט ארת' וסנט הילרי.
אנני ווק נשארה בביתם והמשיכה לצייר עד 1950 לערך. לאחר מכן כתבה והוציאה לאור ספר אחד בשנת 1963.
ווק נפטרה בשנת 1965 ונקברה בסנט ארת'.
קריירה

בסביבות 1904 הקימה סטודיו הפונה לנמל בפולרואן, עיירת חוף בדרום קורנוול. במהלך הקריירה שלה היא ציירה ציורי קיר, דמויות ודיוקנאות. היא הייתה חברה באגודה המלכותית לעידוד אומנויות, ייצור ומסחר, אגודת האמנים ניולין וחברת האמנים סנט אייבס.
בסנט הילרי אנני ווק עיצבה סטודיו של אמן בתוך אורוות סוסים, והביאה רצפות עץ נוספות, והקימה גן חיצוני.
בית ספר ניולין

ווק פגשה את לורה נייט בתערוכה בניולין, אנני וברנרד פגשו אנשים נוספים מבית הספר ניולין באמצעות היכרותו של אלפרד מוננינג בשנת 1915. ווק הייתה חברה במושבת האמנים ובאסכולת ניולין, בקורנוול. בגלל הקשר ההדוק שלה עם אמני האזור, הספר שחיבר בעלה, "עשרים שנה בסנט הילרי", משמש לעיתים קרובות לחקר מידע על אמני קורנוול.
כנסיית סנט הילרי

אף על פי שכנסיית סנט הילרי תחילתה בימי הביניים, היא נבנתה מחדש בשנת 1853, והייתה חסרה עיצוב פנים. עבודות של אנני ווק וכמה מחבריה האמנים, כמו לורה נייט, דוד פרוקטר, ארנסט פרוקטר, הרולד הארווי, רוג'ר פריי הוזמנו לקשט את הכנסייה. אמנים אלה מקבוצת "למורנה" יצרו יצירות מזבח ויצירות אחרות.
אחת העבודות של ווק בכנסייה הייתה ציור של ז'אן ד'ארק שהוצב בתוך הדלת הדרומית של הכנסייה. ארנסט פרוקטר עשה עבודה המתארת את סנט מויס, סנט קווין עבור הדוכן. אנני, דוד וארנסט פרוקטר, גלדיס היינס, אלתיאה ונורמן גרסטין והרולד נייט עשו כולם ציורים לקירות היציעים בכנסייה.
אמנים נוספים השתתפו בקישוט הכנסייה שהפכה לאחת הבולטות במדינה.
הערות שוליים

↑  Annie WALKE | Cornwall Artists Index, cornwallartists.org (באנגלית)
↑  Melissa Hardie, 100 Years in Newlyn: Diary of a Gallery, Hypatia Publications, 1995, ISBN 978-1-872229-22-5. (באנגלית)
↑  Bernard Walke. Twenty Years at St Hilary. Mount Hawke: Truran, 2002.
↑  Reverend Bernard Walke and His Mother | Art UK, artuk.org (באנגלית)
| --- | --- |
בקרת זהויות :  ULAN: 500025594  VIAF: 54018745   WorldCat (עם VIAF): 54018745 
כנסיית סנט הילרי, קורנוול
אלוהים מרחם על ילדי הגן

| --- | --- |
 סינגל בביצוע האחים והאחיות
 יצא לאור:  1973
 סוגה:  זמר עברי
 שפה:  עברית 
 כתיבה:  יהודה עמיחי
 לחן:  גידי קורן
 עיבוד:  גידי קורן
 
"אלוהים מרחם על ילדי הגן" הוא שיר עברי שנכתב על ידי יהודה עמיחי. הולחן על ידי גידי קורן ובוצע על ידי להקת האחים והאחיות בעיבודו של קורן.
רקע

בשנת 1955 התפרסם ספרו הראשון של עמיחי "עכשיו ובימים האחרים", וחולל מהפכה בשירה העברית. בשנת 1957 זכה ב"פרס שלונסקי" על ספר זה.
שם הספר הוא כשם הפסוק האחרון בשיר "אלוהים מרחם על ילדי הגן" הכלול בו.
יצחק רבין, ראש הממשלה שזכה בשנת 1994 בפרס נובל לשלום, הזמין את עמיחי לקרוא משיריו בטקס הענקת הפרס באוסלו. בין השאר קרא עמיחי את שירו "אלוהים מרחם על ילדי הגן".
על השיר

לחן ראשון של השיר כלול באלבום "מאחורי הצלילים" של מתי כספי ושלמה גרוניך.
הלחן של גידי קורן זכה להצלחה בביצוע של להקת האחים והאחיות.
במצעדים

השיר נכנס בשנת 1973 למצעד הפזמונים בקול ישראל, והגיע למקום הרביעי.
מיקומי שיא

|   ‏‏‏  מצעדים ודירוגים (1973)> מדינה |   ‏‏‏  מצעדים ודירוגים (1973)> מצעד |   ‏‏‏  מצעדים ודירוגים (1973)> מיקום שיא |   ‏‏‏  מצעדים ודירוגים (1973)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | קול ישראל | 4 |  |
איינשטיין ואדינגטון

| --- | --- |

עטיפת ה-DVD
 בימוי:  פיליפ מרטין
 הופק בידי:  מארק פיבוס
 תסריט:  פיטר מופאט
 שחקנים ראשיים:  אנדי סירקיס דייוויד טננט לוסי קוהו ג'ים ברודבנט רבקה הול
 מוזיקה:  ניקולס הופר
 מדינה:  הממלכה המאוחדת
 חברת הפקה:  BBC Two
 שיטת הפצה:  direct-to-video 
 הקרנת בכורה:  22 בנובמבר 2008
 משך הקרנה:  89 דקות
 שפת הסרט:  אנגלית
 סוגה:  סרט דרמה 
 אתר רשמי
 דף הסרט ב־IMDb
 
איינשטיין ואדינגטון (באנגלית: Einstein and Eddington) הוא סרט דרמה בריטי בהפקת Company Pictures וה-BBC בשיתוף עם HBO. בסרט משחקים דייוויד טננט בתפקיד המדען הבריטי סר ארתור אדינגטון ואנדי סירקיס בדמות אלברט איינשטיין. זהו סיפור על תורת היחסות הכללית של איינשטיין, יחסיו עם אדינגטון, והצגת התאוריה בפני העולם, על רקע מלחמת העולם הראשונה.
הסרט שודר לראשונה בערוץ BBC Two ב-22 בנובמבר 2008.
צוות השחקנים > גרמניה

אנדי סירקיס
אלברט איינשטיין
אלברט איינשטיין – אנדי סירקיס
מילבה איינשטיין – לוסי קוהו
אלזה איינשטיין – ג'ודי מיי
מקס פלאנק – דונלד סאמפטר
הנס איינשטיין – קאלום ויליאמס
אדוארד איינשטיין – ג'ייקוב ת'אטו
פריץ הבר – אנטון לסר
לאופולד קופל – ג'ון בו
דודה פאני – קיקה מרקהם
דוד רודולף – פיליפ ויטצ'רץ'
צוות השחקנים > בריטניה

דייוויד טננט
ארתור אדינגטון
ארתור אדינגטון – דייוויד טננט
סר אוליבר לודג' – ג'ים ברודבנט
ויניפרד אדינגטון, אחותו של ארתור – רבקה הול
פרנק ווטסון דייסון – ריצ'רד מקייב
ספרנית – לוסי בריירס
הה טרנר – פול ברוק
ויליאם מרסטון – פטריק קנדי
הר מולר – כריסטופר קמפבל
פראו מולר – קרוליין גרובר
אגנס מולר – אלינור טומלינסון
שחקן טניס – בן אטלי
איש עם נוצה לבנה – ריצ'רד גרהם
הפקה

את הסרט "איינשטיין ואדינגטון" כתב פיטר מופאט וביים פיליפ מרטין. השניים שיתפו פעולה בהפקה של הסרט הביוגרפי "הוקינג" על חיי הפיזיקאי סטיבן הוקינג. את הסרט הפיקו Company Pictures וה-BBC בשיתוף HBO ו-Pioneer Pictures בהונגריה.
הצילומים נערכו באקדמיה ההונגרית למדעים, סנט ג'ונס קולג' באוניברסיטת קיימברידג', ובחוף הים האדריאטי בקרואטיה. וולטר אייזקסון שימש כיועץ, ופרסיסקו דייגו יעץ בנושא ליקוי החמה.
אי דיוקים היסטוריים ומדעיים בסרט

סצנת הפתיחה המתארת העלאת ציוד מעל הסלעים באי פרינסיפה, לא התרחשה במציאות. הליקוי צולם ברוזה סאנדי שיש אליו גישה מנמל סנטו אנטוניו.
סר אוליבר לודג' לא הורה לאדינגטון לחקור את עבודתו של איינשטיין. דה סיטר מהולנד הוא זה ששלח לאדינגטון את מאמריו של איינשטיין, שכתב על כך דו"ח.
אדינגטון מבקש בספריה מאמרים מאת איינשטיין, מקבל מסמך אחד בלבד, ונאמר לו שזה כל מה שיש. המאמר שנמסר לו פורסם ב-1905 יחד עם ארבעה מאמרים אחרים מאת איינשטיין. בספרייה היו צריכים להיות כתבי עת ומאמרים רבים נוספים שפורסמו בעשור עד 1914.
בסרט סר אוליבר לודג' עומד בראש המבקרים את איינשטיין, התומכים בניוטון ונראה שהוא נשיא החברה המלכותית לאסטרונומיה. אין הוכחה לכך שלודג' היה אסטרונום, או שהיה מעורב בנושאים של גרביטציה, איינשטיין או אדינגטון. הוא לא מינה את אדינגטון לאסטרונום הראשי.
אדינגטון לא כתב לאיינשטיין על בעיית האנומליה במסלול של כוכב חמה. איינשטיין היה מודע לבעיה כבר קודם, ופתר אותה בעצמו לפני שפרסם את התאוריה שלו ב-1916.
איינשטיין לא שיתף פעולה עם פלאנק בנוגע לבעיית כוכב חמה. הוא נעזר בדייוויד הילברט בניסוח תורת היחסות הכללית.
סר אוליבר לודג' לא היה מעורב בהשגת המימון למשלחת לפרינסיפה.
דייסון לא נסע עם אדינגטון לפרינסיפה, זה היה אדווין קוטינגהם.
התמונות לא נבדקו לראשונה בפומבי כפי שנראה בסרט.
הערות שוליים

↑  BBC website for Einstein and Eddington
↑  "David Tennant and Andy Serkis to star in BBC drama Einstein And Eddington" (הודעה לעיתונות). BBC. 21 במאי 2008. {{cite press release}}:  (עזרה)
אפרודיטידיאה

| אפרודיטידיאה |
| --- | --- |

מיון מדעי
ממלכה:: בעלי חיים
מערכה:: תולעים טבעתיות
מחלקה:: רב זיפיות
סדרה:: פילודוסידה
משפחה:: אפרודיטידיאה
שם מדעי
 Aphroditidae ‏Malmgren, 1867

אפרודיטידיאה (שם מדעי: Aphroditidae) היא משפחה של תולעים טבעתיות השייכת לסדרת הפילודוסידה (Phyllodocida).
סוגים

סוגים:
אפרודיטה (Aphrodita), מיון לינאוס, 1758
אפרוגניה, מיון קינברג, 1856
סיאניפה, מיון לוקאס, 1840
הערות שוליים

↑  "Aphroditidae". www.gbif.org (באנגלית). נבדק ב-12 במאי 2021. {{cite web}}:  (עזרה)
↑  "Aphroditidae". www.gbif.org (באנגלית). נבדק ב-12 במאי 2021. {{cite web}}:  (עזרה)"Aphroditidae". www.gbif.org. Retrieved 12 May 2021.
| --- | --- |
בקרת זהויות :  NLI: 987007294038405171 
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
אפרודיטה הגדולה

| --- | --- |
כרזת הסרט
כרזת הסרט
 בימוי:  וודי אלן
 הופק בידי:  לטי ארונסון, רוברט גרינהאט
 תסריט:  וודי אלן
 עריכה:  אליסה לפסלטר
 שחקנים ראשיים:  וודי אלן מירה סורבינו הלנה בונהם קרטר
 מוזיקה:  דיק היימן
 צילום:  קרלו די פאלמה
 מדינה:  ארצות הברית ארצות הברית
 חברת הפקה:  מירמקס 
 חברה מפיצה:  מירמקס
 שיטת הפצה:  וידאו על פי דרישה 
 הקרנת בכורה:  27 באוקטובר 1995
 משך הקרנה:  95 דקות
 שפת הסרט:  אנגלית
 סוגה:  סרט קומדיה, סרט ארוטי 
 תקציב:  15 מילון דולר
 הכנסות:  26 מיליון דולר
 הכנסות באתר מוג'ו:   mightyaphrodite
 פרסים:  פרס אוסקר לשחקנית המשנה הטובה ביותר (מירה סורבינו)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
אפרודיטה הגדולה (באנגלית: Mighty Aphrodite) הוא סרט קומדיה אמריקאי משנת 1995 בכתיבה ובימויו של וודי אלן, עם וודי אלן, מירה סורבינו והלנה בונהם קרטר בתפקידים הראשיים.
העלילה מתוארת כמו תיאטרון ביוון העתיקה שבו מקהלה בתוך תיאטרון שאנשיה עם שמות מהמיתולוגיה היוונית, מביעים דעתם על המתרחש בסרט.
מירה סורבינו זכתה בפרס אוסקר לשחקנית המשנה הטובה ביותר, בפרס גלובוס הזהב לשחקנית המשנה הטובה ביותר - סרט קולנוע והייתה מועמדת לפרס באפט"א לשחקנית הטובה ביותר בתפקיד משנה.
וודי אלן היה מועמד לפרס אוסקר לתסריט המקורי הטוב ביותר.
תקציר העלילה

לני וינרב (וודי אלן) הוא כתב ספורט בניו יורק ונשוי לאמנדה (הלנה בונהם קרטר), בעלת גלריה לאמנות. אמנדה מתקשה להיכנס להיריון והם מחליטים לאמץ ילד ולקרוא לו בשם מקס.
מקס הוא ילד מחונן ולני רוצה לדעת מי אמו הביולוגית. בדרך לא חוקית הוא משיג את שמה וכתובתה מלשכת האימוץ. שמה הוא לינדה אש ולני מגיע לפגישה אתה. לינדה היא יפהפייה שמתעסקת בזנות ומשחקת בסרטי פורנו. לני לא מעוניין לשכב אתה אלא להחזירה למוטב. הוא מסתכסך עם הסרסור שלה ומשלים אתו לאחר שהוא נותן לו כרטיסים למשחק כדורסל חשוב של ברוקלין נטס.
הוא מנסה לשדך לה את המתאגרף הצעיר קווין (מייקל רפפורט). השידוך מתתקדם יפה אבל לאחר שקווין צופה בסרט פורנו בו היא מופיעה הוא מכה אותה וזורק אותה. לני מגיע אליה, מרגיע אותה והם מקיימים יחסים.
בינתיים היחסים עם אמנדה מתערערים והיא חושבת להיפרד ממנו וללכת עם החבר שלה ג'רי (פיטר ולר). במשך כל הזמן הזה נפגש לני עם אנשי המקהלה ובעיקר עם ראש המקהלה (פ. מארי אברהם) שמדריך אותו מה לעשות ולעיתים נוזף בו.
הקבצן העיוור טירסיאס (ג'ק וורדן) מגלה לו כי ראה את אמנדה וג'רי מתנשקים.
לבסוף מסתדר הכל. אמנדה ולני מתפייסים. לינדה המיואשת והחבולה נוסעת במכוניתה ופתאום כמו דאוס אקס מכינה, נוחת לידה הליקופטר נחיתת חרום ומתוכו יוצא הטייס, נכנס למכוניתה והם מתאהבים ומתחתנים כשהיא בהריון מלני.
לבסוף נפגשים לני ולינדה בחנות הצעצועים אף איי או שוורץ. לינדה לא יודעת שמקס הוא בנה ולני לא יודע שהוא אבי התינוקת של לינדה שעובדת כעת במשרה מכובדת כספרית.
גם אנשי המקהלה שמחים והם שרים ורוקדים את השיר "When You're Smiling"(אנ').
צוות השחקנים

| שם השחקן/ית | שם הדמות | הערות |
| --- | --- | --- |
| וודי אלן | לני וינרב |  |
| מירה סורבינו | לינדה אש |  |
| הלנה בונהם קרטר | אמנדה וינרב |  |
| מייקל רפפורט | קווין |  |
| פיטר ולר | ג'רי |  |
| פ. מארי אברהם | ראש המקהלה היוונית |  |
| קלייר בלום | אמא של אמנדה |  |
| אולימפיה דוקאקיס | יוקסטה |  |
| ג'ק וורדן | טירסיאס |  |
אנני ורשינג

| --- | --- |

ורשינג בכנס וונדר-קון, אפריל 2022
 לידה:  28 במרץ 1977 סנט לואיס, מיזורי, ארצות הברית
 פטירה:  29 בינואר 2023 (בגיל 45) לוס אנג'לס, קליפורניה, ארצות הברית
 מדינה:  ארצות הברית 
 תקופת הפעילות:  2002–2023 (כ־21 שנים)
 מקום לימודים:  אוניברסיטת מיליקין  Crossroads College Preparatory School 
 בן או בת זוג:  Stephen Full (2009–29 בינואר 2023) 
 מספר צאצאים:  3 
 פרופיל ב-IMDb
 
אנני ורשינג (באנגלית: Annie Wersching; ‏28 במרץ 1977 – 29 בינואר 2023) הייתה שחקנית טלוויזיה קולנוע אמריקאית, שידועה בעיקר בזכות גילום הדמות רנה ווקר בסדרה "24" וגם בזכות גילום הדמות לילי סלבטור בסדרה "יומני הערפד" בעונה ה-7.
ביוגרפיה

ורשינג נולדה וגדלה בסנט לואיס, מיזורי שבארצות הברית. שם היא למדה בתיכון ואחר כך במכללה. בצעירותה, השתייכה ללהקת ריקודים אירים של סנט לואיס. יש לה תואר במחזאות מאוניברסיטת מיליקיין.
קריירה

ורשינג החלה את קריירת הטלוויזיה שלה בתפקיד אורח בסדרה "מסע בין כוכבים: אנטרפרייז" ומשם היא לוהקה לתפקידי אורח בסדרות: "מכושפות", "חושים של רוצח", "על טבעי" ו"פשע מן העבר". החל ממרץ 2007, גילמה את אמילה ג'ופיי באופרת סבון של רשת ABC, "ג'אנרל הוספיטל". בנוסף, שיחקה גם במחזות בתיאטרון.
ורשינג גילמה את דמותה של רנה ווקר, סוכנת FBI, בסדרה "24" בעונות השביעית והשמינית.
ורשינג גילמה את הטייסת אמה ויטמור בסדרה "טיימלס". ב-2014 החלה לשחק בסדרת הטלוויזיה "בוש", לשתי העונות הראשונות, וגילמה את דמותה של פמי דייוויד בסדרת המדע הבדיוני "אקסטנט" ברשת CBS, בכיכובה של האלי ברי.
בשנת 2017 שיחקה בסדרת הטלוויזיה "הבורחים" המבוסס על סדרת הקומיקס "Runaways" בתפקיד של לסלי דין. עונתה השנייה עלתה ב-2018 ועונתה השלישית עלתה ב-2019.
בשנת 2022 גילמה ורשינג את מלכת הבורג בעונתה השנייה של הסדרה "מסע בין כוכבים: פיקארד".
בשנת 2023 גילמה את הרוצחת הסדרתית רוזלינד דייר בעונה 5 של הסדרה "הטירון".
חיים אישיים

בשנת 2020, ורשינג אובחנה במחלת הסרטן. לאחר שאובחנה היא המשיכה לגלם תפקידים שונים, ביניהם מלכת הבורג במסע בין כוכבים: פיקארד והרוצחת סדרתית (רוזלינד דייר) בסדרה הטירון. היא נפטרה בביתה ב-29 בינואר 2023 בגיל 45, והותירה אחריה את בעלה, השחקן סטיבן פול, ושלושה ילדים.